**МИНИСТЕРСТВО  НА ЗЕМЕДЕЛИЕТО, ХРАНИТЕ  И ГОРИТЕ**

**Наредба за изменение и допълнение на Наредба № 5 от 2009 г. за условията и реда за подаване на заявления по схеми и мерки за директни плащания**(обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г., бр. 18, 35, 51, 89 и 96 от 2011 г., бр. 21 от 2012 г., бр. 23 от 2013 г., бр. 22 от 2014 г. и бр. 16, 31 и 38 от 2015 г., бр. 16 и 40 от 2016 г. и бр. 19 от 2017 г.)

**§ 1.**В чл. 10 се правят следните изменения и допълнения:

1. В ал. 1 след думата „дата“ се поставя точка и текстът до края на изречението се заличава.

2. В ал. 2 се създава изречение четвърто: „Датата на разпечатване и подписване на заявлението се счита за дата на подаване на заявление за подпомагане по директни плащания в Държавен фонд „Земеделие“ – Разплащателна агенция (ДФЗ – РА).“

3. В ал. 5 думите „се счита за подадено от датата на отстраняване на тези непълноти и тогава получава УИН“ се заменят с „получава УИН след отстраняване на тези непълноти“.

4. Алинея 6 се отменя.

**§ 2.**В чл. 11 се правят следните изменения:

1. В ал. 1, изречения първо и второ думите „получилите УИН заявления“ се заменят със „заявленията“.

2. В ал. 4 след думите „чл. 10, ал. 1“ се поставя точка и текстът до края се заличава.

**§ 3.**В чл. 12, ал. 1 думите „и получи входящ номер“ се заменят със „съгласно чл. 10, ал. 2“.

**§ 4.**В чл. 14, ал. 2 думите „общото заявление“ се заменят със „заявлението“.

**§ 5.**В преходните разпоредби се създава § 1ж:

„§ 1ж. През 2017 г.:

1. Срокът за подаване на заявления по чл. 4, ал. 1 е до 29 май.

2. Срокът по чл. 11, ал. 1 за извършване на промени в заявленията и в приложените документи, включително добавяне на допълнителни схеми и мерки, както и земеделски парцели и/или животни по заявените схеми и/или мерки, е до 14 юни.“

**Заключителни разпоредби**

**§ 6.**В Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.; изм., бр. 106 от 2000 г., бр. 99 от 2001 г., бр. 39 от 2002 г., бр. 1 от 2003 г., бр. 20 от 2005 г., бр. 3, 23 и 48 от 2007 г., бр. 2 от 2008 г., бр. 3, 79 и 89 от 2011 г., бр. 23 от 2012 г., бр. 110 от 2013 г., бр. 22, 43 и 63 от 2014 г., бр. 31 от 2015 г., бр. 52 и 105 от 2016 г. и бр. 19 от 2017 г.) се правят следните изменения:

1. В чл. 5, ал. 3, изречение първо думите „до 28 февруари“ се заменят с „до края на срока по чл. 12, ал. 2 от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г.)“, а в изречение второ думите „до 28 февруари на“ се заменят с „до края на срока по изречение първо за“.

2. В чл. 11, ал. 1 думите „срок от 1 октомври до 28 февруари“ се заменят със „срока по чл. 5, ал. 3“.

3. В приложение № 1 към чл. 7, ал. 1 в забележката в изречение първо думите „срок от 1 октомври до 28 февруари“ се заменят с „нормативно определените срокове“, а в изречение второ думите „срок до 28 февруари на“ се заличават.

**§ 7.**Наредбата влиза в сила от 12 май 2017 г.

Министър: **Румен Порожанов**

3910